ENSTO NOR AS | Krympeslange CGAT 12/4-1200 | Elektroskandia nettbutikk
Krympeslange CGAT 12/4-1200
Typenr: CGAT 12/4
Krympeslange CGAT 12/4, sort, tynnvegget med lim, lengde 1,2m Pakkies praat oor mishandeling | Netwerk24
Pakkies praat oor mishandeling
Sy het nie geweet wat die woorde “mishandel” en “verkrag” beteken nie, al was hierdie dinge besig om met haar te gebeur.
Baie mense ken Ellen Pakkies as die vrou wat haar tikverslaafde seun doodgemaak het, maar Pakkies is ook vir die grootste deel van haar lewe mishandel.
Pakkies was Maandag (26 November) een van die sprekers by die bekendstelling van die Kaapse Wynlande-distriksmunisipaliteit se 16 Dae van aktivisme-veldtog in die Franschhoek-stadsaal. Die geleentheid is deur verskeie belanghebbendes in die stryd teen mishandeling bygewoon, onder wie verteenwoordigers van die regering, die SAPD sowel as gemeenskaps- en nieregeringsorganisasies.
“Ek is van die ouderdom van 4 tot 29 verkrag. Ek is om die beurt verkrag, ontvoer en gesodomiseer.
“Dis nie lekker vir ’n jong meisie om haar bed met ’n verkragter te deel nie,” het Pakkies gesê oor die naweke wat sy by haar pa se huis gaan kuier en deur familielede verkrag is.
Pakkies moedig mense aan om ander te vergewe.
“Die Here het my die wil en genade gegee om te vergewe.”
Pakkies het selfs vir een van die mans wat haar as kind verkrag het, gehelp om ’n blyplek te kry en eendag vir nóg een kos gekoop. “Ek het my verkragters al lank gelede vergewe. Ons móét mekaar vergewe,” het Pakkies gesê.
Ek is van die ouderdom van 4 tot 29 verkrag. Ek is om die beurt verkrag, ontvoer en gesodomiseer
Oor haar seun, Abie, het sy gesê sy het nooit gedink sy sal ’n lewe neem nie. “Om deur ons kinders mishandel te word is nie ’n lekker gevoel nie. Ek verlang elke dag na my seun. Ek sien elke kind daar buite in hom. Dis nie lekker nie. Mammies, julle hoef nie julle kinders te verloor nie.”
Pakkies het gemeenskapslede aangemoedig om mekaar by te staan in plaas daarvan om mekaar af te breek. “Ons moet hande neem, saamstaan en mekaar ondersteun.”